CELEX: 32022R0981
Language: sk
Date: 2022-06-23 00:00:00
Title: Vykonávacie nariadenie Komisie (EÚ) 2022/981 z 23. júna 2022, ktorým sa mení vykonávacie nariadenie (EÚ) 2021/546, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz hliníkových výliskov s pôvodom v Čínskej ľudovej republike

24.6.2022   
               
               
                  SK
               
               
                  Úradný vestník Európskej únie
               
               
                  L 167/93
               
            
         VYKONÁVACIE NARIADENIE KOMISIE (EÚ) 2022/981
         z 23. júna 2022,
         ktorým sa mení vykonávacie nariadenie (EÚ) 2021/546, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz hliníkových výliskov s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14 ods. 1,
         keďže:
         
                     (1)
                  
                  
                     Dovoz hliníkových výliskov s pôvodom v Čínskej ľudovej republike podlieha konečným antidumpingovým clám uloženým vykonávacím nariadením Komisie (EÚ) 2021/546 (2).
                  
               
                     (2)
                  
                  
                     Spoločnosť Guangdong Huachang Aluminium Factory Co., Ltd., doplnkový kód TARIC (3) C575, na ktorú sa vzťahuje sadzba antidumpingového cla vo výške 22,1 % pre spolupracujúcich výrobcov nezaradených do vzorky, informovala 9. júna 2021 (ďalej len „dátum žiadosti“) Komisiu, že zmenila svoj názov na Guangdong Huachang Group Co., Ltd.
                  
               
                     (3)
                  
                  
                     Spoločnosť požiadala Komisiu o potvrdenie, že zmena názvu nemá vplyv na jej právo využívať sadzbu antidumpingového cla, ktorá sa na ňu uplatňovala pod jej predchádzajúcim názvom.
                  
               
                     (4)
                  
                  
                     Komisia preskúmala predložené informácie a dospela k záveru, že zmena názvu bola riadne zaregistrovaná príslušnými orgánmi a neviedla k vytvoreniu nových vzťahov s inými skupinami spoločností, ktoré Komisia neprešetrila.
                  
               
                     (5)
                  
                  
                     Táto zmena názvu teda nemá žiadny vplyv na zistenia vo vykonávacom nariadení (EÚ) 2021/546, a konkrétne na sadzbu antidumpingového cla, ktorá sa na spoločnosť uplatňuje.
                  
               
                     (6)
                  
                  
                     Dôkazy v spise zároveň potvrdili, že zmena názvu je uplatniteľná od 26. apríla 2021, keď zmenu názvu schválila správa pre reguláciu trhu v regióne Fo-šan Nan-chaj.
                  
               
                     (7)
                  
                  
                     Komisia vzhľadom na úvahy v predchádzajúcich odôvodneniach usúdila, že je vhodné zmeniť vykonávacie nariadenie (EÚ) 2021/546, aby sa zohľadnil zmenený názov spoločnosti, ktorej bol predtým pridelený doplnkový kód TARIC C575. Zmena názvu by preto mala byť účinná od dátumu žiadosti, t. j. od 9. júna 2021.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,
                  
               PRIJALA TOTO NARIADENIE:
         
            Článok 1
            
               1.   1. Príloha k vykonávaciemu nariadeniu Komisie (EÚ) 2021/546 sa mení takto:
               
                  
                              „Guangdong Huachang Aluminium Factory Co., Ltd.
                           
                           
                              C575“
                           
                        
               sa nahrádza takto:
               
                  
                              „Guangdong Huachang Group Co., Ltd.
                           
                           
                              C575“
                           
                        
            
            
               2.   Doplnkový kód TARIC C575, ktorý bol predtým pridelený spoločnosti Guangdong Huachang Aluminium Factory Co., Ltd., sa od 9. júna 2021 uplatňuje na spoločnosť Guangdong Huachang Group Co., Ltd.
            
            
               3.   Akékoľvek konečné clo zaplatené z dovozu výrobkov, ktoré vyrobila spoločnosť Guangdong Huachang Group Co., Ltd., nad rámec antidumpingového cla stanoveného v článku 1 ods. 2 vykonávacieho nariadenia (EÚ) 2021/546, pokiaľ ide o spoločnosť Guangdong Huachang Aluminium Factory Co., Ltd., sa vráti alebo odpustí v súlade s platnými colnými predpismi.
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 176, 30.6.2016, s. 21.
         
            (2)  Vykonávacie nariadenie Komisie (EÚ) 2021/546 z 29. marca 2021, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz hliníkových výliskov s pôvodom v Čínskej ľudovej republike (Ú. v. EÚ L 109, 30.3.2021, s. 1).
         
            (3)  Integrovaný sadzobník Európskej únie.